ΓΡΑΠΤΗ ΕΡΩΤΗΣΗ E-2835/00

υποβολή: Erik Meijer (GUE/NGL) προς το Συμβούλιο

(8 Σεπτεμβρίου 2000)

Θέμα: Καθυστέρηση του ευρωπαϊκού προγράμματος εργασιών σχετικά με τα φυτοφάρμακα

1. Ένα σημαντικό στοιχείο στη συζήτηση σχετικά με τα λεγόμενα βασικά φυτοφάρμακα είναι η πολιτική εναρμόνισης στον τομέα αυτόπό την ευθύνη της ευρωπαϊκής επιτροπής με βάση την οδηγία 91/414/ΕΟΚ(1). Έχει ήδη δημοσίως ασκηθεί κριτική για τη στασιμότητα και την καθυστέρηση του προγράμματος εργασιών σύμφωνα με το οποίο θα πρέπει να αξιολογηθούν οι φάκελοι εισαγωγής νέων φυτοφαρμάκων. Με τον κανονισμό (ΕΚ) 415/2000(2) της 28 Φεβρουαρίου 2000 το Συμβούλιο προέβλεπε ταχύτερη εφαρμογή του εν λόγω προγράμματος. Ποια είναι η κατάσταση των πραγμάτων αυτή τη στιγμή;

2. Παρ’ όλα αυτά αναμένεται ότι, με βάση τις εν λόγω ενέργειες, η τελική ημερομηνία 2003 δεν μπορεί να τηρηθεί και ότι ως εκ τούτου θαπάρξουν προτάσεις για καθορισμό της τελικής ημερομηνίας το έτος 2007 ή ακόμα και αργότερα. Μπορεί το Συμβούλιο να το επιβεβαιώσει;

3. Φρονεί επίσης το Συμβούλιο ότι εξ αιτίας των καθυστερήσεων του προγράμματος τα κράτη μέλη τα οποία έχουν καταδείξει ότι προηγούνται άλλων κρατών μελών σε ό,τι αφορά την ευρωπαϊκή νομοθεσία, ενδέχεται να μπουν στον πειρασμό να τροποποιήσουν την πολιτική τους, για λόγους εσωτερικής αγοράς, και να περιμένουν τους άλλους να τους φθάσουν, όχι βεβαίως προς όφελος των δικών τους αγροτών; Φρονεί επίσης το Συμβούλιο ότι κάτι τέτοιο επιφέρει ζημία στον περιβάλλον;

4. Συμμερίζεται το Συμβούλιο την άποψη ότι θα πρέπει να καταβληθεί κάθε προσπάθεια για να ολοκληρωθεί η εναρμόνιση του προγράμματος τη συμφωνηθείσα περίοδο, δηλαδή το 2003, ειδάλλως η αξιολόγηση και η απομάκρυνση παλαιών, και ενδεχομένως βλαβερών, φυτοφαρμάκων ή η αξιολόγηση και η εισαγωγή νέων φυτοφαρμάκων, περισσότερο συμβατών με το περιβάλλον ή προϊόντων τα οποία είναι ήδη διαθέσιμα, μπορεί να αναβληθεί για πολλά έτη και απλώς να συνεχισθούν οι ψεκασμοί με δηλητήρια;

5. Εάν ναι, σε ποια διαβήματα σκέπτεται να προβεί το Συμβούλιο για να αποτρέψει τηνπέρβαση της προθεσμίας του έτους 2003, σύμφωνα με τον κανονισμό (ΕΚ) 415/2000 της 28 Φεβρουαρίου 2000;

(1) ΕΕ L 230 της 19.8.1991, σελ. 1.

(2) ΕΕ L 52 της 25.2.2000, σελ. 14.

Απάντηση

(30 Νοεμβρίου 2000)

1. Η οδηγία 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, δημιουργεί ένα εναρμονισμένο πλαίσιο για την έγκριση, τη διάθεση στην αγορά, τη χρήση και τον έλεγχο φυτοπροστατευτικών προϊόντων εντός της Κοινότητας. Ένα από τα βασικά στοιχεία της οδηγίας αυτής είναι η συγκρότηση ενός κοινοτικού καταλόγου εγκεκριμένων δραστικών ουσιών, ο οποίος περιέχεται στο Παράρτημά. Ι.

2. Στο άρθρο 8 παράγραφος 2 της οδηγίας 91/414/ΕΟΚ προβλέπεται 12ετής παρέκκλιση (ως τις 25 Ιουλίου 2003), κατά την οποία τα κράτη μέλη δύνανται να επιτρέπουν τη χρήση φυτοπροστατευτικών προϊόντων που περιέχουν δραστικές ουσίες μη οριζόμενες από το Παράρτημα Ι της οδηγίας, σύμφωνα με τις περί ασφαλείας γενικές επιταγές του άρθρου 4 της Οδηγίας καθώς και με τις εθνικές προδιαγραφές σχετικά με τα δεδομένα. Κατά τη διάρκεια της παρέκκλισης, η Επιτροπή θα εκτελέσει πρόγραμμα εργασίας για τη βαθμιαία εξέταση των δραστικών ουσιών. Θα πρέπει ναποβάλει έκθεση στο Ευρωπαϊκό Κοινοβούλιο και το Συμβούλιο επί της προόδου του προγράμματος, τον Ιούλιο του 2001. Ανάλογα με τα συμπεράσματα αυτής της έκθεσης θα αποφασιστεί αν, για ορισμένες ουσίες, η δωδεκαετής περίοδος θα πρέπει να παραταθεί επί διάστημα το οποίο θα καθοριστεί.

3. Σε περίπτωση πουπάρξει παράταση της προαναφερθείσας προθεσμίας, θα πρέπει να διεξαχθεί μελέτη για τις επιπτώσεις των συγκεκριμένων αποφάσεων στηνγεία των ανθρώπων και των ζώων, στο περιβάλλον και στη γεωργία.

4. Ο Κανονισμός (ΕΚ) αριθ.451/2000 της Επιτροπής καλύπτει τις δραστικές ουσίες που δεν περιέχονται στο Παράρτημα Ι της Οδηγίας 91/414/ΕΟΚ και δεν καλύπτονται από τον κανονισμό (ΕΟΚ) 3600/92. Ορίζονται αυστηρές προθεσμίες για τη γνωστοποίηση των εν λόγω δραστικών ουσιών από τη βιομηχανία. Τα αποτελέσματα αναμένονται στο τέλος του Δεκεμβρίου 2000 και θα περιληφθούν στην έκθεση της Επιτροπής για την πρόοδο του προγράμματος.